
XESÚS RESUCITADO REGÁLANOS
…o Amor, a Igrexa, a Misión

1. VER: A alegría da Pascua

- Estamos en Pascua, tempo de alegría porque Cristo resucitou e convídanos a ter esperanza, a confiar, con El todo vai saír ben. María experimentou esta alegría cando o resucitado se lle apareceu. Comprenderíao todo… 
Vives a alegría da Pascua en ti, 
no teu grupo ou comunidade?
 
2. XULGAR: O regalos do Resucitado 

-No evanxeo de hoxe, Xesús resucitado preséntase aos apóstolos en pleno traballo, pescando, prepáralles comida pois necesitan forzas para saír e ser as súas testemuñas. Xoán é o primeiro que o descobre “É o Señor!”. Logo Xesús pregúntalle a Pedro se o ama. 

QUE NOS QUERE DICIR? 
- Xesús Resucitado regala aos apóstolos o Amor.
*A Pedro pregúntalle por tres veces se oe ama. El chámanos tamén a nós e convídanos a sentirnos amados e perdoados por El. Ti e mais eu somos os amados de Deus. Preguntémonos como é a nosa fidelidade a Xesús que se fai xestos e accións que bañan o que nos rodea cada día. 

- Xesús Resucitado regala aos apóstolos a Igrexa.
   Xesús resucitado aparécese ao grupo dos apóstolos, eles, formando Igrexa, descóbreno presente no medio deles: “É o Señor”. Xuntos teñen experiencia de encontro co Resucitado. Valoremos a comunidade, a pertenza á Igrexa, nela Xesús segue facéndose presente, nela compartimos o seu pan e recibimos o seu perdón. 

-Xesús Resucitado regala aos apóstolos unha Misión. 
* Chámanos a “botar as redes”, a pastorear as ovellas, a evanxelizar. El segue presente e actuando na nosa misión guiándonos. 

Vives estes regalos do Resucitado? Como?

3. ACTUAR: Xesús vai contigo

- Agradecemos a Deus a vida de Francisco que nos falou de Xesús como ese amigo próximo, que nos pide realizar a misión de facer lea, de levar a Xesús ás periferias, vivir a alegría da fe e a misericordia de Deus con todos. 
- Dedicade tempo a atoparvos con Xesús na oración, no partir o pan (eucaristía). Aí poderedes sentir a alegría desta con el e dicir: “É o Señor!”. -Facede un mural coa frase “É o Señor” e vede onde podedes atopalo hoxe.                                
                                                        
	                                                          Que imos facer? 
                                                    E como grupo? 

LECTURAS

[bookmark: OLE_LINK1]Feitos dos Apóstolos 5, 27b-32. 40b-41: Testemuñas disto somos nós e o Espírito Santo.

Salmo 29: Heite enxalzar, Señor, porque me libraches. 

Apocalipse 5, 11-14 Digno é o Año degolado de recibir o poder a riqueza.

Xoán 21,1-19 (Breve): Xesús achégase, toma o pan e dállelo, e o mesmo o peixe.


	
Narrador:  Naquel tempo, Xesús apareceuse outra vez aos discípulos xunto ao lago de Tiberíades. E apareceuse desta maneira: Estaban xuntos Simón Pedro, Tomé, alcumado o Xemelgo; Natanael, o de Caná de Galilea; os Zebedeos e outros dous discípulos seus. Simón Pedro dilles: 
Pedro: -«Vou pescar». 
Narrador: Eles contestan: 
Apóstolos: -«Imos tamén nós contigo». 
Narrador: Saíron e embarcáronse; e aquela noite non colleron nada. Estaba xa amencendo, cando Xesús presentouse na beira; pero os discípulos non sabían que era Xesús. Xesús dilles: 
Xesús: -«Rapaces, tedes peixe?». 
Narrador: Eles contestaron: 
Apóstolos: -«Non». 
Narrador: El dilles: 
Xesús: -«Botade a rede á dereita da barca e atoparedes». 
Narrador: Botárona, e non podían sacala, pola multitude de peces. E aquel discípulo a quen Xesús amaba dille a Pedro: 
Juan -«É o Señor». 
Narrador: Ao oír que era o Señor, Simón Pedro, que estaba espido, atouse a túnica e botouse á auga. Os demais discípulos achegáronse na barca, porque non distaban de terra máis que uns douscentos cóbados, remolcando a rede cos peixes. Ao saltar a terra, ven unhas brasas cun peixe posto encima e pan. Xesús dilles:
 Xesús -«Traede dos peixes que acabades de coller». 
Narrador: Simón Pedro subiu á barca e arrastrou ata a beira a rede repleta de peces grandes: cento cincuenta e tres. E aínda que eran tantos, non rompeu a rede. Xesús dilles: 
Xesús: -«Vinde comer». 
Narrador: Ningún dos discípulos se atrevía a preguntarlle quen era, porque sabían ben que era o Señor. Xesús achégase, toma o pan e dállo, e o mesmo o peixe. 

    Esta foi a terceira vez que Xesús apareceuse aos    
    discípulos despois de resucitar de entre os mortos. 

(Narrador-Xesús-Apóstolos-Pedro)






